Document ID: 32006R1157

KOMISSION ASETUS (EY) N:o 1157/2006,
annettu 28 päivänä heinäkuuta 2006,
syrjäisimpien alueiden liha-alan tukijärjestelmän soveltamista koskevista yksityiskohtaisista säännöistä annetun asetuksen (EY) N:o 188/2005 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi, direktiivin 72/462/ETY muuttamisesta ja asetusten (ETY) N:o 525/77 ja (ETY) N:o 3763/91 (Poseidom) kumoamisesta 28 päivänä kesäkuuta 2001 annetun neuvoston asetuksen (EY) N:o 1452/2001 (1) ja erityisesti sen 9 artiklan 3 kohdan,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (Poseima) 28 päivänä kesäkuuta 2001 annetun neuvoston asetuksen (EY) N:o 1453/2001 (2) ja erityisesti sen 13 artiklan 3 kohdan ja 22 artiklan 4 ja 10 kohdan,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi ja asetuksen (ETY) N:o 1601/92 kumoamisesta (Poseican) 28 päivänä kesäkuuta 2001 annetun neuvoston asetuksen (EY) N:o 1454/2001 (3) ja erityisesti sen 5 artiklan 3 kohdan,
sekä katsoo seuraavaa:
(1)
Komission asetuksen (EY) N:o 188/2005 (4) 4 artiklassa vahvistetaan vuotuiset määrät, joita sovelletaan kalenterivuodesta 2005 alkaen liha-alan perinteistä toimintaa Ranskan merentakaisissa departementeissa koskevan ja asetuksen (EY) N:o 1452/2001 9 artiklan 1 kohdassa säädetyn tukiohjelman rahoitukseen.
(2)
Asetuksen (EY) N:o 1452/2001 9 artiklan 2 kohdan toisessa alakohdassa säädetään, että komissio korottaa kyseistä vuotuista määrää paikallisen tuotannon kehityksen huomioon ottamiseksi kyseisessä säännöksessä vahvistettua enimmäismäärää noudattaen.
(3)
Paikallinen tuotanto on asetuksen (EY) N:o 188/2005 5 artiklan mukaisesti määriteltynä kehittynyt Ranskan merentakaisissa departementeissa siten, että mainitun asetuksen 4 artiklassa vahvistettua vuotuista määrää olisi korotettava vastaavasti asetuksen (EY) N:o 1452/2001 9 artiklan 2 kohdassa vahvistettua enimmäismäärää noudattaen.
(4)
Sen vuoksi asetusta (EY) N:o 188/2005 olisi muutettava.
(5)
Koska kyseistä tukiohjelmaa sovelletaan 1 päivästä tammikuuta 2006, olisi säädettävä, että myös tätä asetusta sovelletaan kyseisestä päivämäärästä.
(6)
Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 188/2005 4 artikla seuraavasti:
”4 artikla
Tukiohjelman rahoitus
Yhteisö myöntää kalenterivuodesta 2006 alkaen tukiohjelman rahoitukseen enintään seuraavat vuotuiset määrät (miljoonaa euroa):
a)
Espanja
7,00
b)
Ranska
14,255
c)
Portugali
16,91”.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivänä tammikuuta 2006.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä heinäkuuta 2006.

Labels: 17
19
5
6
18
15